ΓΡΑΠΤΗ ΕΡΩΤΗΣΗ E-1345/01

υποβολή: Ilda Figueiredo (GUE/NGL) προς την Επιτροπή

(4 Μαΐου 2001)

Θέμα: Διέλευση από την επικράτεια των κρατών μελών εργαζομένων από τρίτες χώρες οι οποίοι διαμένουν νομίμως στην Ελβετία

Σήμερα, 365 000 περίπου πολίτες προερχόμενοι από την Γιουγκοσλαβία ή την Τουρκία εργάζονται και διαμένουν νομίμως στην Ελβετία και διαθέτουν τα απαιτούμενα έγγραφα.

Πολλοί από τους μετανάστες αυτούς μεταβαίνουν οδικώς κάθε χρόνο στην χώρα καταγωγής τους για διακοπές ή για άλλους λόγους, διασχίζοντας, κατ' ανάγκη, ορισμένα κράτη μέλη της ΕΕ, όπως τη Γερμανία, την Αυστρία ή την Ιταλία.

Το πρόβλημα όμως είναι ότι, σύμφωνα με τους ισχύοντες κανόνες, οι εργαζόμενοι αυτοίποχρεούνται να ζητούν θεώρηση του διαβατηρίου τους από την πρεσβεία όλων των χωρών από τις οποίες διέρχονται, με αποτέλεσμα όχι μόνο να αναγκάζονται να προετοιμάζονται πολύ χρόνο εκ των προτέρων, (ο απαιτούμενος χρόνος για την έκδοση κάθε θεώρησης είναι 3 έως 8 εβδομάδες), αλλά και ορισμένα επείγοντα ταξίδια να αποβαίνουν αδύνατα· επιπλέον, η όλη διαδικασία προξενεί πρόσθετο κόστος και απώλεια ημερών εργασίας.

Τον παρελθόντα Σεπτέμβριο, το συνδικάτο Syndicat Industrie & Btimentπέβαλε στην Ευρωπαϊκή Επιτροπή αναφορά ζητώντας την ακύρωση της απαίτησης θεώρησης για όσους από αυτούς τους διερχόμενους πολίτες διαμένουν νομίμως στην Ελβετία, δεδομένου ότι, καθώς έχουν εργασία και κατοικία στην εν λόγω χώρα, τα κράτη μέλη ουδένα κίνδυνο διατρέχουν. Εξ άλλου, οι πολίτες τρίτης χώρας, οι οποίοι διαμένουν νομίμως στη ΕΕ, από τον Αύγουστο του 2000 δεν χρειάζονται θεώρηση για να διασχίσουν το ελβετικό έδαφος.

Για τον λόγο αυτό ερωτώ την Επιτροπή τί προτίθεται να πράξει σχετικά μάυτό το ζήτημα, ούτως ώστε να διευκολύνει τη διέλευση από το έδαφος ορισμένων κρατών μελών των πολιτών τρίτων χωρών οι οποίοι μεταβαίνουν στην χώρα καταγωγής τους.

Απάντηση του κ. Vitorino Εξ ονόματος της Επιτροπής

(17 Ιουλίου 2001)

Η Επιτροπή γνωρίζει τα γεγονότα που αναφέρει το Αξιότιμο μέλος.

Σύμφωνα με το ισχύον δίκαιο, όλα τα κράτη μέλη που δεσμεύονται από τις διατάξεις του κανονισμού (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οιπήκοοι των οποίωνπόκεινται στηνποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οιπήκοοι των οποίων απαλλάσσονται από τηνποχρέωση αυτή(1), οφείλουν ναποβάλλουν σεποχρέωση θεώρησης τουςπηκόους τρίτων χωρών που περιέχονται στον κατάλογο του παραρτήματος 1. Οιπήκοοι των εν λόγω τρίτων χωρών που είναι νόμιμα εγκατεστημένοι στην Ελβετία πρέπει συνεπώς να ζητήσουν θεώρηση Σένγκεν για τη διέλευση από τα κράτη μέλη. Η Επιτροπή διαπιστώνει ότι καμία από τις εθνικές παρεκκλίσεις που επαφίενται στην αξιολόγηση των κρατών μελών από τον κανονισμό (ΕΚ) αριθ. 539/2001 δεν επιτρέπει να απαλλαγούν από τηνποχρέωση θεώρησης ξένοι εργαζόμενοι που διαθέτουν άδεια παραμονής στην Ελβετία, εφόσον η εθνικότητά τους περιέχεται στον κατάλογο του παραρτήματος 1 του κανονισμού.

Ωστόσο, χωρίς να τροποποιηθούν οι ισχύοντες κανόνες του δικαίου, η Επιτροπή διαπιστώνει ότι όταν η μεμονωμένη κατάσταση ατόμων στα οποία αναφέρεται το Αξιότιμο μέλος το δικαιολογεί, τα κράτη μέλη θα μπορούσαν να χορηγούν θεωρήσεις Σένγκεν πολλαπλών εισόδων που μπορούν να χρησιμοποιηθούν για μεγαλύτερο χρονικό διάστημα, γεγονός που θα διευκόλυνε τη διακίνησή τους.

Η Επιτροπή προτίθεται να εξετάσει το θέμα αυτό για να αξιολογήσει όλες τις θεσμικές, νομικές και πολιτικές πτυχές, λαμβάνοντας επίσηςπόψη την πρόσφατη αίτηση της Ελβετίας να συμμετάσχει στο κεκτημένο του Σένγκεν.

(1) ΕΕ L 81 της 21.3.2001.